กฟภ.ขยายเวลาลดค่าไฟ “บัตรสวัสดิการรัฐ” เพิ่ม 1 ปี บรรเทาภาระช่วงโควิด-19
“กฟภ.” ขยายเวลาลดค่าไฟผู้ถือบัตรผู้ถือ “บัตรสวัสดิการแห่งรัฐ” เพิ่ม 1 ปี บรรเทาภาระค่าใช้จ่ายในช่วงสถานการณ์โควิด-19
“กฟภ.” ขยายเวลาลดค่าไฟผู้ถือบัตรผู้ถือ “บัตรสวัสดิการแห่งรัฐ” เพิ่ม 1 ปี บรรเทาภาระค่าใช้จ่ายในช่วงสถานการณ์โควิด-19
6 ต.ค. 2564

การไฟฟ้าส่วนภูมิภาค (PEA) เปิดเผยว่า ตามที่คณะรัฐมนตรี (ครม.) มีมติเห็นชอบการขยายระยะเวลามาตรการบรรเทาภาระ ค่าไฟฟ้าและค่าน้ำประปาให้แก่ผู้มีบัตรสวัสดิการแห่งรัฐ เพื่อบรรเทาภาระค่าใช้จ่าย ด้านสาธารณูปโภคขั้นพื้นฐานอย่างต่อเนื่อง และครอบคลุมผู้มีบัตรฯ ให้สามารถได้รับประโยชน์จากมาตรการบรรเทาภาระค่าไฟฟ้าและค่าน้ำประปา เป็นระยะเวลา 12 เดือน ตั้งแต่ค่าไฟฟ้า เดือนต.ค.64 ถึง ก.ย.65
โดย กฟภ.มีมาตรการช่วยเหลือผู้ใช้ไฟฟ้าเพื่อบรรเทาค่าใช้จ่ายแก่ผู้มีบัตรสวัสดิการแห่งรัฐ 315 บาทต่อครัวเรือนต่อเดือน (1 ครัวเรือนใช้ได้เพียง 1 สิทธิ) กรณีใช้เกินวงเงินที่กำหนด ผู้มีบัตรฯ เป็นผู้รับภาระค่าไฟฟ้าทั้งหมด และหากใช้ไฟฟ้าไม่เกิน 50 หน่วยต่อเดือน ติดต่อกันเป็นระยะเวลา 3 เดือน ให้ใช้สิทธิค่าไฟฟ้าฟรีตามมาตรการที่มีอยู่ในปัจจุบัน
สำหรับผู้ที่มีบัตรฯ และประสงค์จะขอรับสิทธิ สามารถลงทะเบียน ขอรับสิทธิได้ที่ สำนักงานการไฟฟ้าส่วนภูมิภาค PEA Shop,  PEA Mobile Shop, Application PEA Smart Plus และ www.pea.co.th หรือสอบถามข้อมูลเพิ่มเติมได้ที่ 1129 PEA Contact Center ตลอด 24 ชั่วโมง (ผู้ที่เคยลงทะเบียนแล้ว ไม่ต้องลงทะเบียนอีก)